একাত্তরের রণাঙ্গণের অন্যতম বীর মুক্তিযোদ্ধা- লোকমান হোসেন মানিক ১৯৪৮ সালের ২১ জানুয়ারী চাঁপাইনবাবগঞ্জ শহরের কাঁঠালবাগিচায় জন্মগ্রহণ করেন। তাঁর পিতা আহম্মেদ হোসেন খান এবং মাতা ফিরোজা বেগম। তিন ভাই ও এক বোনের মধ্যে তিনি পিতা-মাতার দ্বিতীয় সন্তান। নবাবগঞ্জ হরিমোহন সরকারি উচ্চ বিদ্যালয় থেকে এস.এস.সি, নবাবগঞ্জ সরকরি কলেজ থেকে কৃতিত্বের সাথে এইচ.এস.সি পাশ করে তিনি রাজশাহী বিশ্ববিদ্যালয় থেকে সমাজকর্মে অনার্স-মাস্টার্স ডিগ্রী অর্জন করেন। পরবর্তীতে বিসিএস (প্রশাসন) ক্যাডারে যোগদান করেন। সর্বশেষ অর্থমন্ত্রণালয়ের সিনিয়র সহকারী সচিব হিসেবে দায়িত্ব পালন করেন তিনি। মুক্তিযুদ্ধের সময় ভারতের পানিহাটা ক্যাম্পে ট্রেনিং গ্রহণ করেন। তাঁর কোম্পানির নাম ছিল চার্লি উইং। তিনি বীরশ্রেষ্ঠ ক্যাপ্টেন মহিউদ্দিন জাহাঙ্গীরের সহ-যোদ্ধা হিসেবে একাত্তরের রণাঙ্গণে, স্বশস্ত্র যুদ্ধে অংশগ্রহণ করেন।